section_heading: Povijest
paragraph_text: Ortodoksna sinagoga izgrađena je 1930. godine prema nacrtima inženjera G. Angyala i P. Fabbra, kao objekt reduciranih ukrasa i simbola na pročelju, jednostavnih arhitektonskih linija koje slijede stil moderne s mediteranskim utjecajem. Unutrašnjost sinagoge podijeljena je na pretprostor i dio za obred u tri dijela, s tri prozora na bočnoj strani zgrade i uz balkon za žene s odvojenim ulazom. Nekada je u Hrvatskoj postojalo 79 sinagoga od kojih su samo 23 bile namjenski građene. Na riječko-opatijskom području bilo je čak 13 sinagoga. Danas je riječka sinagoga jedna od triju u Hrvatskoj - uz sinagoge u Dubrovniku i Splitu - sa sačuvanom originalnom funkcijom te predstavlja vrijedan spomenik kulture i tradicije Židova u Rijeci. mini|lijevo|Godine 1903. riječka Židovska vjerska zajednica dovršila je izgradnju velike sinagoge u središtu Rijeke. Tu su sinagogu opljačkali i zapalili Nijemci 1944. godine, a 1948. prodana je kao građevinski materijal.<ref>http://www.rijeka.hr/Default.aspx?art=12988&sec=1242 (pristupljeno 18. kolovoza 2012.) Na slici se desno vidi dio velike sinagoge koja je bila na adresi Pomerio 31. mini|200 px|Spomen ploča na ulazu u Riječku sinagogu Tijekom 19. stoljeća osim sefardskih (levantinskih) Židova u grad se u sve većem broju useljavaju aškenaski Židovi i postupno postaju većinskim dijelom populacije. U Rijeci je tijekom 19. stoljeća živjelo više od 2000 Židova, piše u vodiču riječke Židovske općine. Danas riječkoj sinagogi "gravitira" 60-ak židovskih obitelji s područja Kvarnera, Istre i Gorskog kotara.